ভারতীয় ৫০ টাকার নোট
ভারতীয় ৫০ টাকার নোট ভারতীয় টাকার একটি মূল্য। বর্তমানে ৫০ টাকার ব্যাংক নোট নতুন মহাত্মা গান্ধী সিরিজের অংশ হিসেবে প্রচলিত আছে। যাহোক, ৫০ টাকার পূর্ববর্তী ব্যাংক নোট (মহাত্মা গান্ধী সিরিজের অংশ) এখনও বৈধভাবে প্রচলিত আছে। ৫০ টাকার ব্যাংক নোটটি সর্বপ্রথম ১৯৭৫ সালে রিজার্ভ ব্যাংক অব ইন্ডিয়া (আরবিআই) কর্তৃক লায়ন ক্যাপিটাল সিরিজের অংশ হিসাবে প্রবর্তিত হয়েছিল, সেই নোটে অশোক স্তম্ভ ছিল। ১৯৯৬ সালে তা মহাত্মা গান্ধী সিরিজে মহাত্মা গান্ধীর জলছবি দ্বারা প্রতিস্থাপিত করা হয়েছিল।